Turinys

# Dokumentų atvėrimas iš WebDAV serverio naudojant HTTPS protokolą

„LibreOffice“ programomis galima atverti ir įrašyti dokumentus, laikomus „WebDAV“ serveryje, naudojant saugų HTTPS protokolą.

Kad būtų galima kreiptis į „WebDAV“ serverį naudojant HTTPS protokolą, turi būti įgalinti „LibreOffice“ dialogo langai.

1. Pasirinkite LibreOffice → ParinktysPriemonės → Parinktys → LibreOffice → Bendrosios parinktys. Įsitikinkite, kad pažymėta parinktis Naudoti „LibreOffice“ langus. Spustelėkite mygtuką Gerai, kad užvertumėte parinkčių langą.

2. Pasirinkite Failas → Atverti.

3. Failo vardo laukelyje įveskite „WebDAV“ aplanko adresą. Pavyzdžiui, įvedus https://192.168.1.1/tinklo_aplankas bus užmegztas saugus ryšys su „WebDAV“ serveriu, kurio IP adresas yra 192.168.1.1, ir parodytas aplanko tinklo_aplankas turinys.

4. Pirmą kartą prisijungus prie „WebDAV“ serverio parodomas pranešimas Svetainės liudijimas išduotas nežinomos įstaigos.

   Turėtumėte peržiūrėti liudijimo informaciją spustelėję atitinkamą mygtuką.

   Jei liudijimas patikimas, pasirinkite Laikinai priimti liudijimą šiam seansui ir spustelėkite Gerai. Tuomet jau bus galima atverti ir įrašyti failus „WebDAV“ serveryje, ir jokie klausimai nebus užduodami, kol nebaigsite darbo su „LibreOffice“ programa.

   Jei liudijimu nepasitikite, spustelėkite Atsisakyti.

5. Jei liudijimą priėmėte, dabar galima pažymėti norimą failą ar failus ir spustelėti mygtuką Atverti.

Jei liudijime nurodytas srities vardas nesutaps su srities vardu, įvestu failo vardo laukelyje, bus atvertas dialogo langas, kuriame bus galima pasirinkti vieną iš šių veiksmų:

Peržiūrėti liudijimą: Atveriamas liudijimo informacijos dialogo langas.

Tęsti: Jei tikrai žinote, kad abu vardai reiškia tą pačią sritį, spustelėkite mygtuką „Tęsti“.

Nutraukti ryšį: Ryšys nutraukiamas.

Jei spustelėsite mygtuką Tęsti, reikės įvesti naudotojo vardą ir slaptažodį.

Susijusios temos

Vikio straipsnis apie skaitmeninius parašus (anglų k.)

Apie skaitmeninius parašus

Paremkite mus!